والعيد بغيابك جنه موعيد
احس عاشور وكتي بغيبتك هاي
وعيدي بشوفتك لبسني الاجديد
حبيبي بكل وكت ونته بالاف خير
اذا كل ساعه اشوفك هذا عيدي
واذا يوميه اضل الكاك كل يوم
عيش بخير اكلك ياسعيدي
واذا بسبوع مره اتشوفك العين
جيبن شعرك ولفه اعله ايدي جتفني بمحبتك خذني وياك
وريد الشوك يذبحني بوريدي
مثل عاشور مر بحزن للناس
يمر بيه بغيابك حزن عاشور
عله بكلبي ما داوهه اطباء
اناطر جيتك انته اليوم دكتور
بس تلمس اديه اطيب الالام
اذا كلك ثلج واشفايفك حور
يا بحر العشك موحقي من اهواك
وانا البستان وردك صرت ناطور
بحر حبك نبع صافي من النيل
وانا وكلبي هدفنه اصبح منه النيل
اذا واحد لمس شعرك منه انيل
اخنكه اليوم بذن اجفوف اديه
تحياتي
ابوسيف العويسي